how to keep nails healthy: Healthy Nails: सेहत के बारे में बहुत कुछ कहते हैं आपके नाखून, समझें इनकी भाषा - how to keep nails healthy by diet and care | Navbharat Times
ELECTION_TOPBAND_1597123230929
how to keep nails healthy by diet and care
Edited By Garima Singh | नवभारतटाइम्स.कॉम | Updated: 23 Jun 2020, 12:42:00 PM IST
अपने लुक्स को लेकर हम कितने सीरियस हैं, इसका पूरा हाल हमारे नाखून बयां कर देते हैं। एक हेल्दी और सेल्फ केयरिंग पर्सन के नेल्स हमेशा ब्राइट, फुलर और देखने में हेल्दी होते हैं। आखिर किसी के नेल्स इतने सुंदर कैसे हो सकते हैं, यह जानने की इच्छा हमारे मन में तब और अधिक होती है, जब हम किसी सिलेब्रिटी के नेल्स देखते हैं। वैसे, आपको बता दें हेल्दी नेल्स पाना इतना भी मुश्किल नहीं है।
नाखूनों की सेहत से जुड़ी पहली बात
-खूबसूरत नेल्स पाने की पहली शर्त यह है कि आप अपनी डायट पर ध्यान दें। हमारी बोन्स की तरह की हमारे नेल्स को भी हेल्दी रहने के लिए कैल्शियम और विटमिन-D की जरूरत होती है। इसलिए आप ऐसी डायट लें, जिनमें ये दोनों ही तत्व आपको प्राप्त हो सकें।
नाखूनों का गलना और टूटना
यह नाखूनों का काम नहीं है
-आमतौर पर हमें जब भी कोई चीज खोलने या खींचने की जरूरत होती है तो हम अपने नेल्स का यूज करने लगती हैं। यह गलत है। हमें यह समझना होगा कि हमारे नाखून डिब्बा खोलने या बारीक जगह में फंसी पिन निकालने के लिए नहीं बने हैं। ऐसे काम करते वक्त अक्सर नाखूनों में चोट लगती है और वे क्रैक हो जाते हैं या उनमें स्क्रैच आ जाती हैं।
-आपके मन में सवाल आना लाजिमी है कि नाखूनों की खूबसूरती से पानी पीने का क्या लेना-देना? पर डियर लेना-देना तो है। दरअसल, पानी हमारी बॉडी को हाइड्रेट करने का काम करता है। यह हाइड्रेशन गैर जरूरी और हानिकारक तत्वों को यूरिन और पसीने के जरिए बाहर निकालता रहता है। इससे हमारी बॉडी सेल्स हेल्दी रहती हैं और नाखूनों को भी तेजी से ग्रोथ का मौका मिलता है।
नाखूनों को मजबूत बनाने का तरीका
क्यूटिकल्स क्यों उखड़ती रहती हैं
-हमारे नाखून के दोनों तरफ जो स्किन होती है, वह हमारे नाखूनों की पकड़ मजबूत बनाती है। लेकिन जैसे-जैसे स्किन सेल्स डेड होते हैं, यह स्किन सूखती है और क्यूटिकल्स निकलने लगते हैं। यानी रूखी और डेड स्किन, जो नाखूनों के दोनों तरफ से निकलती है और खींचने पर ब्लड या स्वेलिंग की दिक्कत पैदा कर देती है। अगर क्यूटिकल्स लगातार उचट रही हैं तो इससे नाखूनों की सेहत पर बुरा असर पड़ता है।
High Blood Sugar Level: खून में शुगर की मात्रा बढ़ने पर दिखते हैं ऐसे लक्षण
-क्यूटिकल्स का लगातार निकलते रहना बताता है कि शरीर में पोषण की कमी हो रही है। ऐसे में आपके नाखूनों के रंग और शेप में भी आपको बदलाव देखने को मिलेगा। अगर ऐसा हो रहा है तो जान लीजिए कि बात सिर्फ विटमिन्स तक सीमित नहीं है। बल्कि पाचन और लिवर में कोई दिक्कत है। जिससे आपकी डायट का पोषण आपके शरीर को नहीं मिल पा रहा है।
नाखूनों से जुड़े सेहत के राज
-नेल्स की सेहत के लिए रेग्युलर बेसिस पर मेनिक्यॉर और पेडिक्यॉर कराते रहना चाहिए। इससे डेड स्किन की सफाई के साथ ही नेल्स की मसाज हो जाती है और उनकी शाइन बनी रहती है। अगर आपके लिए ऐसा संभव नहीं है तो तो आप हर रोज रात को सोने से पहले हाथों के साथ ही नाखूनों की मालिश भी तिल के तेल, मॉइश्चराइजर या हैंड क्रीम से कर सकती हैं।
फलियां खाने से फूल जाता है पेट और दूध पीकर होता है दर्द?
ऐसे कम टूटते हैं नाखून
-आपको यह सलाह अजीब जरूर लग सकती है कि हम आपको नेल्स छोटे रखने के लिए कह रहे हैं। लेकिन यह भी फैक्ट है कि अगर आपके नेल्स मीडियम लेंथ के होंगे तो इनके टूटने के चांस 60 प्रतिशत तक कम हो जाते हैं। क्योंकि बड़े नेल्स जरा-सी चूक से क्रैक हो जाते हैं। ऐसे में आपको बाकी उंगलियों के नेल्स भी दिल पर पत्थर रखकर काटने पड़ते हैं।
बहुत पछताएंगे अगर ये फूड्स खाली पेट खाएंगे!
Web Title how to keep nails healthy by diet and care(Hindi News from Navbharat Times , TIL Network)
और जानें:मजबूत नाखून पाने का तरीकानाखूनों को मजबूत बनाने का तरीकानाखूनों को कैसे हेल्दी रखेंhow to make nails healthyhow to keep nails healthyhealth Newshealth News in Hindihealth Latest Newshealth Headlinesहेल्थ समाचार